د افغانی سرې میاشتې ټولنې د نورستان سرې میاشت نماینده ګۍ ریاست کې د ١٤٠٢ کال ځانګړې اونۍ مراسم د یوې غونډې په ترڅ کې ولمانځل شوه!* نن دوشنبه د روان ١٤٤٥ سپوږمیزکال د ربیع الثانی د میاشتې په لومړۍ نېټه د افغانی سرې میاشتې ټولنې د نورستان سرې میاشتې نماینده ګۍ ریاست کې د افغانی سرې میاشتې ټولنې د ١٤٠٢ کال ځانګړې اونۍ په اړه غونډه ترسره شوه چې یادې غونډې ته د نورستان ولایت مرستیال والی ښاغلی فیصل مختارصاحب دنورستان ولایت قومندان امنیه محترم مفتی محمد یوسف جمالزی ،د اطلاعاتو او کلتوررٸیس سمیع الحق حقبیان صاحب دنورستانولایت د افغانستان بانک رٸیس شیخ صاحب سمیع الله خنجر د مخابراتو او ټیکنالوجۍ رٸیس خالد فاتح صاحب، د علماء کرامو ، او د کلیو شوراګانو رٸیس صاحبانو، د نورستان نماینده ګۍ کارکوونکو، رضاکارانو او نورو قدرمنو مېلمنو تشریف راوړی وو چې غونډه د قران عظیم الشان د څو مبارکو ایتونو په تلاوت سره پیل شوه چې ورپسې د افغانی سرې میاشتې ټولنې له مرکزی ریاست څخه درې را استول شوی مستند فلمونه د غونډې ګډونوالو ته نشر شول چې له دې وروسته د نورستان ولایت د سرې میاشتې نماینده ګۍ ریاست رٸیس ښاغلی مولوی نوراحمدخان (حیدرزی) مېلمنو ته د ښه راغلاست ویلو ترڅنګ د ځانګړې اونۍ په اړه خبرې وکړې، د ولایت په سطحه یې د مسٸولو چارواکو او شریفو خلکو څخه غوښتنه وکړه چې د ځانګړې اونۍ په جریان کې د افغانی سرې میاشتې له کارکوونکو او رضاکارانو سره هر اړخیزه همکاری وکړی او د ځانګړې اونۍ په اړه یې د افغانی سرې میاشتې ټولنې د عمومی رٸیس صاحب پیغام هم د غونډې ګډونوالو ته وړاندې کړ، چې ورپسې د نورستان ولایت مرستیال والې صاحب فیصل (مختار) د غونډې ګډونوالو ته د ١٤٠٢ کال ځانګړې اونۍ په اړه د ښاغلی رٸیس الوزرا صاحب ملاتړیز پیغام ولوست، له دې وروسته د نورستان ولایت قومندان صاحب مفتې یوسف (جمالزی)د اسلام مبارک دین له نظره د تعاون او مرستې د ارزښت په اړه عالمانه وینا وړاندې کړه او د نورستان ولایت د سرې میاشتې رٸیس صاحب ته یې د هر راز همکارۍ ډاډ ورکړ چې ورپسې د نورستان ولایت دافغانستان بانک رٸیس ښاغلی شیخ صاحب سمیع الله (خنجر)د خپلو خبرو په جریان کې د غونډې ګډونوالو ته د اسلامی ارشاداتو په رڼا کې د خیریه چارو د ترسراوی او د مرستې او تعاون په اړه تفصیلی خبرې وکړې ورپسې دختیځ زون د دعوت او ارشاد آمر مولوی عبدالله (عزام ) د ختیځ زون په نماینده ګۍ د غونډې ګډون والوته د ځانګړې اونۍ په اړه خبرې وکړې، د غونډې په وروستۍ برخه کې د افغانی سرې میاشتې ټولنې د ختیځ زون او د نورستان نماینده ګۍ رٸیسانو په امضا مزین ستاینلیکونه ددې ټولنې په استازولۍ د نماینده ګۍ د رٸیس له لوری د نورستان ولایت مرستیال والی صاحب قومندان صاحب د افغانستان بانک رٸیس اطلاعاتو اوکلتور رٸیس په شمول د یو شمېر ادارو رٸیس صاحبانو ته د نورستان سرې میاشتې نماینده ګۍ ریاست کارمندانو او رضاکارانو ته ددوی دښی کارګردګۍ اودیادی ټولنی سره دهمکاری په بنیاد ورکړی شوو، یاده دی وی چې د ١٤٠١ کال په ځانګړې اونۍ کې یادو شخصیتونو کارمندانو او رضاکارانو د ځانګړې اونۍ په جریان کې ډېره همکاری او مرسته کړې وه. غونډه د نورستان ولایت د اطلاعات او کلتور رٸیس صاحب سمیع الحق (حق بیان) له لوری د اختتامیې دعا په لوستلو سره پای ته ورسیده نصرت الله (ناړیوال) د نورستان سرې میاشتې نماینده ګۍ ریاست د نشراتو مدیر